Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 23. számú melléklet a 46/2009. (XII. 30.) PM rendelethez
Paragraph Index: 198

2. Az eljárás menete: Az űrlapot három példányban kitöltve az eltérés indokolását tartalmazó kérelem két példányával együtt a Fejezet megküldi a Nemzetgazdasági Minisztérium fejezet szerint illetékes Főosztályához – a jogszabályi előírásokkal összhangban – engedélyezésre/tudomásul vételre. A Nemzetgazdasági Minisztérium a nyomtatvány alsó részében középen található igazoló rész kitöltésével és a megfelelő szöveg aláhúzásával engedélyezi, illetve tudomásul veszi az időarányostól eltérő folyósítást, ezt követően a nyomtatvány két példányát és a kérelem egy példányát továbbítja a Magyar Államkincstár (a továbbiakban: Kincstár) részére a finanszírozás lebonyolítása végett. A Kincstár a beérkezést követő 5 munkanapon belül a táblázat jobb alsó sarkában található igazoló részt kitöltve visszaküldi az űrlap egy példányát a Fejezet részére, a másik példány a Kincstárnál marad.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes